section_heading: Ideja
paragraph_text: Dok je prezentirao premisu serije raznim studijima, Gilligan je postao obeshrabren kad je saznao da na televiziji već postoji serija slične radnje - Trava. Premda su ga producenti uvjeravali da je njegova serija i dalje puno drugačija te da postoji mogućnost da postane uspješna, Gilligan je kasnije priznao da ne bi uopće krenuo predstavljati vlastiti uradak da je prije toga znao da Trava već postoji.